*Likumprojekts*

**Grozījums** [**Ceļu satiksmes likumā**](http://likumi.lv/ta/id/36720-autoparvadajumu-likums)

Izdarīt [Ceļu satiksmes likumā](http://likumi.lv/ta/id/45467-celu-satiksmes-likums) (Latvijas Republikas Saeimas un Ministru Kabineta Ziņotājs, 1997, 22.nr.; 2000, 3., 14., 15.nr.; 2001, 6.nr.; 2003, 17.nr.; 2005, 13.nr.; 2006, 2.nr.; 2007, 3., 7., 21.nr.; 2008, 13.nr.; 2009, 1., 7., 14.nr.; Latvijas Vēstnesis, 2010, 86., 151.nr.; 2011, 46., 99., 201., 204.nr.; 2012, 41., 200.nr.; 2013, 243.nr.; 2014, 186., 228.nr.; 2015, 251.nr.; 2016, 241.nr.) šādu grozījumu:

papildināt likumu ar 43.8un 43.9 pantu šādā redakcijā:

“**43.8 pants. Īpatnības administratīvo pārkāpumu lietās, attiecībā uz pārkāpumiem, kurus izdarījuši ārvalstu pārvadātāji**

1. Par ārvalstu pārvadātāja izdarītu šā likuma vai citu normatīvo aktu, kas regulē ceļu satiksmes un autopārvadājumu jomu, pārkāpumu lēmumu par naudas soda uzlikšanu pieņem pārkāpuma konstatēšanas vietā bez ārvalstu pārvadātāja klātbūtnes, sastādot protokolu-lēmumu, kurā norāda šādu informāciju:
2. protokola-lēmuma sastādīšanas datums;
3. institūcija, kuras amatpersona piemērojusi sodu; institūcijas kontakttālruņa numurs; protokola-lēmuma sastādīja amats, vārds un uzvārds;
4. pārkāpuma konstatēšanas vieta (pilsētas vai citas apdzīvotas vietas nosaukums, adrese), datums un laiks;
5. ārvalstu pārvadātāja nosaukums, juridiskā forma, adrese;
6. transportlīdzekļa vadītāja personas dati, vadītāja apliecības numurs;
7. transportlīdzekļa marka un valsts reģistrācijas numurs;
8. norāde uz pārkāptajām tiesību normām, kas paredz atbildību par attiecīgo administratīvo pārkāpumu (normatīvā akta pants, tā daļa, punkts vai apakšpunkts);
9. lēmums par naudas soda uzlikšanu un naudas soda apmērs;
10. institūcijas, kuras amatpersona piemērojusi sodu, rekvizīti, kredītiestādes nosaukums un konta numurs, uz kuru veikt pārskaitījumu;
11. šā likuma 43.9 pantā paredzētais nodrošinājuma līdzeklis, ja tāds piemērots;
12. norāde, kur un kādā termiņā lēmumu var pārsūdzēt.
13. Lēmums par naudas soda uzlikšanu stājās spēkā tā pieņemšanas brīdī, un šī lēmuma pārsūdzēšana neaptur tā darbību.
14. Par pieņemto lēmumu informē ārvalstu pārvadātāju, izmantojot elektroniskās saziņas līdzekļus, kā arī transportlīdzekļa vadītāju pārkāpuma konstatēšanas vietā.
15. Ārvalstu pārvadātājam uzliktais naudas sods samaksājams nekavējoties.
16. Lēmumu ārvalstu pārvadātājs var pārsūdzēt augstākā iestādē Latvijas Administratīvo pārkāpumu kodeksā noteiktajā termiņā un kārtībā.
17. Augstākas iestādes pieņemto lēmumu Latvijas Administratīvo pārkāpumu kodeksā noteiktajā termiņā un kārtībā var pārsūdzēt tiesā.

“**43.9 pants. Īpatnības administratīvo pārkāpumu novēršanā un naudas soda izpildē, attiecībā uz pārkāpumiem, kurus izdarījuši pārvadātāji**

1. Lai nodrošinātu pārvadātāja izdarīta šā likuma vai citu normatīvo aktu, kas regulē ceļu satiksmi un autopārvadājumu jomu, pārkāpuma novēršanu un šā likuma 43.8 panta kārtībā uzliktā naudas soda izpildi, kontrolējošā institūcija (amatpersona), var piemērot šādus nodrošinājuma līdzekļus:
2. aizturēt transportlīdzekļa reģistrācijas dokumentus;
3. aizturēt transportlīdzekļa valsts reģistrācijas numura zīmes;
4. uzlikt transportlīdzeklim imobilizatoru (riteņu bloķētāju).
5. Vienlaikus var piemērot vairākus šā panta pirmajā daļā minētos nodrošinājuma līdzekļus.
6. Par nodrošinājuma līdzekļa piemērošanu informē pārvadātāju, izmantojot elektroniskās saziņas līdzekļus, kā arī transportlīdzekļa vadītāju pārkāpuma konstatēšanas vietā.
7. Par transportlīdzekļa, kravas vai bagāžas, ja tāda ir, drošību pēc šā panta pirmajā daļā paredzētā nodrošinājuma līdzekļa piemērošanas atbild pārvadātājs.
8. Piemērotā nodrošinājuma līdzekļa darbība ir spēkā līdz pārkāpuma novēršanai un šā likuma 43.8 panta kārtībā uzliktā naudas soda samaksai, bet ne ilgāk kā 30 dienas;
9. Par nodrošinājuma līdzekļa piemērošanu un atcelšanu izdara ierakstu administratīvā pārkāpuma protokolā vai šā likuma 43.8 panta pirmajā daļā minētajā protokola-lēmumā.”

Ministru prezidents M.Kučinskis

Iekšlietu ministrs R.Kozlovskis

Iesniedzējs: Iekšlietu ministrs R.Kozlovskis

Vizē: valsts sekretāre I.Pētersone–Godmane

A.Tupiņa, 67075354

arta.tupina@vp.gov.lv